கேள்வி: பொன்னியின் செல்வன் 1 - வளர்ச்சி பற்றி விளக்கவும்.
பதில்: 2019 சனவரியில், ''செக்கச்சிவந்த வானம்'' (2018) படத்தில் முன்பு மணிரத்னத்துடன் கூட்டுப்பணிபுரிந்த லைக்கா தயாரிப்பகம் திரைப்படத்திற்கு நிதியுதவியளிக்க ஒப்புக்கொண்ட பின் அவர் ''பொன்னியின் செல்வன்'' திரைப்படத்திற்குப் புத்துயிரூட்ட தீர்மானித்தார். விக்ரம், விஜய் சேதுபதி, ஜெயம் ரவி ஆகியோர் முன்னணி பாத்திரங்களிலும் சிலம்பரசன் மிகமுக்கியமானப் பாத்திரத்திலும் நடிக்க முடிவுசெய்யப்பட்டது. சுந்தர சோழர் (கதைமாந்தர்) பாத்திரத்திற்கு அமிதாப் பச்சன் மற்றும் ஐஸ்வர்யா ராய் பச்சன் ஆகியோரும் படத்தின் தயாரிப்புத் திட்டத்தில் சேர்க்கப்படனர். புதிய பதிப்பிலும் ஏ. ஆர். ரகுமான் இசையமைப்பாளராகவும் ஜெயமோகன் திரைக்கதையாசிரியராகவும் இருந்தனர். ஏப்ரல் 2019 இல், படத்தின் நடிகர்களில் அனுசுக்கா செட்டி சேர்க்கை (ரத்னத்துடன் முதன்முறையாக பணியாற்றுகிறார்), மற்றும் அட்டவணைச் சிக்கலால் சேதுபதி செயல்திட்டதிலிருந்து விலகி அவருக்கு பதில் கார்த்திக் சிவகுமார் சேர்க்கப்படுவது என்று படத்தின் நடிகர்களில் மாற்றங்கள் ஏற்பட்டன. கான் திரைப்பட விழா பின்பு ஐஸ்வர்யா ராய் தான் இப்படத்தில் இருப்பதை உறுதிசெய்தார். படத்தின் பழைய பதிப்பில் இருந்த அனுஷ்கா ஷெட்டி அதிகாரப்பூர்வமாக படத்திட்டத்தில் கையெழுத்திட்டார். நடிகை அமலா பால் தனது பங்கை உறுதி உறுதிசெய்தார். படத்தின் பிரதான கதாபாத்திரங்களுள் ஒன்றான விக்ரமும் தனது பங்கை உறுதிசெய்தார். மூத்த நடிகர்களான இராதாகிருஷ்ணன் பார்த்திபன் ஜெயராம் (நடிகர்) திரைப்படத்தில் நடிக்கவுள்ளதாகத் தெரிவிக்கப்பட்டது. 2019 சூனில், மணிரத்னம் மற்றும் ஜெயமோகனுடன் இப்பதிப்பிற்கானத் திரைக்கதையைச் சேர்ந்தெழுதுவதாக இளங்கோ குமரவேல் அறிவித்தார். இச்செயல்திட்டத்தில் ஒளிப்பதிவாளர் சந்தோஷ் சிவனை வைத்திருப்பதாக ரத்னம் தீர்மானித்தார். இருப்பினும், அவரிடம் நேரம் இல்லாதமையால் ரத்னம் ரவி வர்மன் சேர்த்தார். படத்திற்குக் கையெழுத்திடும் முன் வர்மன் ஷங்கர் (திரைப்பட இயக்குநர்) இயக்கிய ''இந்தியன் 2'' திரைப்படத்திற்காக பணியாற்றிக்கொண்டிருந்தார். ''இந்தியன் 2'' இன் தாமதத்தால் அப்படத்திலிருந்து விலகி ''பொன்னியின் செல்வனுக்காக'' இணைந்தார். 2019 செப்டம்பரில், ரோஜா (1992) இல் இருந்து ரத்னத்துடன் கூட்டுப்பணியில் பங்குபெற்ற இசையமைப்பாளர் மற்றும் பாடலாசிரியர் இணையான ரகுமான் மற்றும் வைரமுத்து ஆகியோரிடம் பணியாற்ற போவதாக ரத்னம் உறுதிபடுத்தினார். எனினும், வைரமுத்து பாலியல் துன்புறுத்தல் மற்றும் தீயநடத்தைக்காக தமிழ்த் திரைப்படத்துறையிலிருக்கும் பல பாடகிகள் மற்றும் பெண் கலைஞர்களால் குற்றஞ்சாட்டப்பட்டதால், ரத்னம் எடுத்த இம்முடிவு இணையவாசிகளுக்கு அதிருப்தியை அளித்தது. இதன் விளைவாக அனுஷ்கா ஷெட்டியும் செயல்திட்டத்தைவிட்டு விலகினார். கலை இயக்குநர் தோட்டா தரணி செயல்திட்டத்தின் புதிய பதிப்பிற்குக் கையெழுத்திட்டுப் பழைய பதிப்பில் பணியாற்றிய சாபு சிரிலுக்குப் பதிலாகச் சேர்ந்தார். வடிவமைக்கத் தொடங்கும் முன்பு சிற்பங்களைக் கவனித்து நெசவாளர்களைச் சந்தித்து பாரம்பரியத்தைப் புரிந்துகொள்ள தஞ்சாவூர் கோவில்களுக்கு ஆடை வடிவமைப்பாளர் ஏகா லக்கானி பயணித்தார். படப்பிடிப்பு தமிழ்நாடு மற்றும் தாய்லாந்து ஆங்காங்கே நடைபெறுமென ரத்னம் அறிவித்தார். அவரது அறிவுரையின்படி விக்ரம், ஜெயம் ரவி, கார்த்திக் உள்ளிட்ட பல நடிகர்கள் அவர்களது பாத்திரத்திற்காக நீண்ட முடி வளர்த்தனர். 2019 அக்டோபரில் அஸ்வின் ககுமனு செயல்திட்டத்தில் தான் இருப்பதை அறிவித்தார். நடிகர் லால், ரத்னத்துடனான ஒரு ஒளிப்படத்தைப் பகிர்ந்து படத்தைப் பற்றிய எதிர்ப்பார்ப்புகளை கூட்டினார். ஒரு வயதுமுதிர்ந்த போர்வீரன் பாத்திரத்தில் நடிப்பதாகக் கூறி படத்தில் தான் இருப்பதை மேலும் உறுதிபடுத்தினார். படப்பிடிப்பிற்கு முன்னர், ரத்னம் தாய்லாந்து முழுவதும் படப்பிடிப்பிற்கான இடவேட்டையில் இறங்கினார். தாய்லாந்திலுள்ள வளமிகு வனங்களும் கோவில்களும் கதைக்கேற்ற 9ஆம் நூற்றாண்டு உணர்வை ஒத்திருந்தமையால் அதனை முதன்மை இடமாக தேர்ந்தெடுக்கப்படலாமென சில அறிக்கைகள் கூறின. அழைப்புச்சீட்டு(''call sheet'') சிக்கல்களைக் சுட்டிக்காட்டி அமலா பாலும், ''அண்ணாத்த'' திரைப்படத்திற்காக கேட்கப்பட்டிருப்பதால் கீர்த்தி சுரேசும் திரைப்படத்திலிருந்து விலக, மீண்டும் பட நடிகர்களில் மீண்டும் ஒரு பெரு மாற்றம் ஏற்பட்டது. எனினும், பட நடிகர்களில் சில சேர்வுகளும் ஏற்பட்டது. எனினும், திரிசா, ஐஸ்வர்யா இலட்சுமி மற்றும் விக்ரம் பிரபு ஆகியோர் திரைப்படத்திற்குக் கையெழுத்திட்டதாகத் தெரியவந்தது.
கேள்வி: பொன்னியின் செல்வன் 1 - விநியோகம் பற்றி நீங்கள் என்ன அறிந்துள்ளீர்கள்?
பதில்: தமிழ்நாட்டில் திரைப்படத்திற்கான விநியோக உரிமைகளை லைக்கா தயாரிப்பகம் வாங்கியது.